中環中心

中環中心（英文：The Center）係香港嘅第五高，世界第64高嘅摩天大樓，樓高346米，有80層，只係比環球貿易廣場、國際金融中心、中環廣場同埋中銀大廈矮。中環中心喺1998年起好，佔地十萬平方呎，樓面面積超過140萬平方呎。雖然唔係喺正最旺嘅中環核心地區，不過響皇后大道中99號嘅中環中心，喺港鐵中環站同埋上環站之間，位置唔差。 中環中心係土地發展公司嘅重建項目，由長江實業發展，建築師係劉榮廣伍振民建築師事務所。依家最大嘅業主係世茂房地產主席許榮茂同埋金利豐主席朱李月華，寫字樓租戶包括星展銀行（DBS）、領航投資（Vanguard）、晨星公司（Morningstar）等。 歷史 中環中心嘅範圍包括皇后大道中、租庇利街、興隆街、同文街、機利文街同埋俗稱「花布街」嘅永安街。呢度係香港開埠初期比較早開發嘅商業區，去到1980年代出現嚴重老化問題，所以土地發展公司喺1988年決定重建，改善環境，由收地到起好總共用咗12年。 長實曾經考慮將中環中心嘅頂樓做主席辦公室，有傳聞話頂層嘅間隔同長江中心嘅長實總部好似，樓底高，有空氣清新設備同埋高科技設施，更加有沖涼房。早年想租中環中心一啲都唔容易，租客要由主席李嘉誠親自挑選，李嘉誠曾經話過，除咗睇價錢之外，亦都會好重視租戶嘅身份同埋業務合作嘅可能性。 建築設計 地盤面積雖然超過一百萬呎，但係週邊俾其他大廈重重包圍，又對住其他大廈嘅後巷，景觀其實唔太好，夜晚又會俾四周圍大廈嘅燈光遮蓋咗，完全唔突出。建築師用咗兩個四方形重疊嘅方法，做成一個富有伊斯蘭教特色嘅八角星形嘅設計，能夠用盡所有地方。 中環中心屬全鋼架建築，大廈無混凝土核心。另外為咗避開周圍大廈嘅後巷，建築師利用咗不鏽鋼鋼架將整幢大廈架起20-30米，令到即使係喺大廈嘅低層單位，亦唔會有好大嘅侷促感，亦避開咗唔好嘅景觀，更能夠感覺到高科技同埋富有時代感嘅建築風格。 中環中心起好嘅時候，佢係世界上第一個設有電腦操控嘅可變色光纖霓虹燈做外牆裝飾嘅摩天大樓，總共有140多種唔同嘅花款。不單止外牆，連大堂裡面亦都用咗大量嘅漸變光管裝飾，加強高科技感覺。設計大廈玻璃幕牆嘅時候，為咗令到啲光管更加襟用，特登預留兩呎深嘅坑，收埋啲光管，令建築成本大大提高，不過呢種設計有另一個好處，就係可以同時解決咗外牆燈光干擾室內嘅情況。 中環中心嘅1樓商場設有「皇后大道郵政局」（間郵局喺2017年10月21號閂咗門）、新城電台中環直播室。中環中心亦都係幻彩詠香江嘅參與匯演建築物之一。長實同埋土地發展公司合共持有120萬平方呎嘅樓面面積。 寫字樓部分係由6樓起，一直到79樓，總共分成7個區域。區域一至三係喺42樓以下；而最高嘅區域七，係喺72至79樓，屬於物業最優質嘅樓層。上班族如果想要去較高嘅樓層，需喺42樓轉升降機。大廈裡面嘅𨋢係東芝做嘅，亦係東芝喺香港安裝嘅𨋢之中，行程最長嘅，亦都曾經係香港最高速嘅𨋢（每秒12米或每小時43.1公里，依家已經較慢咗，只係每秒8米或每小時28.8公里）。 可持續發展通風系統 利用提升式地台（Raised Floor System），中環中心引進咗 AET Flexible Space 嘅「地下送風式」冷氣系統（Under Floor Air Conditioning System），呢個系統嘅優點係慳電同埋平，提供優良嘅工作環境同埋良好嘅空氣質素。中環中心已屢好幾次獲得「卓越級」優質室內空氣質素獎狀。 設施 已預先鋪設提升地台﹑智慧型中樞網絡同埋結構性電纜系統 包括38個貨物起卸車位，方便直達運貨升降機。 停車場共分3層，提供400幾個車位。另設行政人員專用車位同埋升降機，直達各主要樓層。 大廈嚮2021年喺6樓加裝咗閘機，以提升保安管理能力。 入駐公司列表 由於中環中心落成嘅時候啱啱遇著香港經濟衰退時期，長實為咗盡快吸納租戶，曾經以比較長嘅免租期吸引高質量租客租啲高層單位，吸納咗好幾間金融業同埋律師樓租戶，總共租出接近五萬平方呎寫字樓嘅樓面。當年以面值27至28蚊租出嘅部分中環中心高層單位，如果簽三年租約嘅話，可以得到額外一年免租，所以實際每呎租金只係20元。早期嘅租戶包括土地發展公司、奧美廣告集團、時富投資集團、韓國三星集團、現代集團、康和證券（香港）、金城證券、中亞證券、中國電信、萬順昌集團、iLink.net、葉嘉楝關朗儀律師事務所同埋馮元鉞律師行。但係喺2001年，科網熱潮冷卻，經濟持續放緩，唔少租戶都轉租咗上環、西環一啲比較平、單位面積比較細嘅寫字樓，令到中環中心嘅空置樓面增加咗。 本大廈42樓同埋頂樓曾經有全海景餐廳，依家已經執咗笠。 以下係各層寫字樓嘅商戶名單： 9樓-11樓：星展銀行 12樓：茂宸證券（1201室） 15樓：能源國際投資（1508室）、Hui & Lam Solicitors LLP.（1506室-1507室） 16樓-18樓：星展銀行 19樓：植齒及頜面外科中心（Dental Implant & Maxillofacial Centre）（1901室-1905室）、Oliver James Associates（1906室-1907室）、碧桂園（1908室-1910室） 20樓：SuperDerivatives Inc.（2001室-2005室）、G. H. Financials（Hong Kong）Ltd.（2007室）、Preqin（2011-12室） 23樓：財訊傳媒（2301室-2303室）、萬方家族辦公室（2306室-2313室） 26樓：域高金融 27樓：Advantage Partners（2710室）、韋堅信測量師行（2701室）、AET Flexible Space（2707室） 30樓：佳兆業集團 31樓：智遊網（Expedia）（3101室）、Siegle, Hu & Partners 32樓：龍光地產與合景泰富 33樓：Bravia Capital Advisors（HK）Limited（3301室）、Ace & Company（3312室） 35樓：Harneys（3501室）、海爾電器集團（3513室）、Solomann Asia Pacific（3511室） 36樓：Formax Capital Market（3610室） 37樓：新城發展旗下新城晉峰金融集團（3705至07室）、Loyens & Loeff（3708室）、弘陽地產（3712至13室） 42樓：華泰金融（4201室）、Cre8（Greater China）Ltd.（4202室-4203室） 43樓：惠理集團 45樓：首控資產管理（4501室-4502室、4512室-4513室） 46樓：Rockhampton Management（4605室-4606室）、Palm Mason Hong Kong（4607室-4611室） 47樓：中國多金屬礦業（4712室） 48樓：領航投資（Vanguard） 50樓：豐隆銀行（Hong Leong Bank Malaysia）、國浩集團 53樓：Maples Fiduciary Services（5301室） 55樓：置富產業信託（5508至5510室） 56樓：CAA Resources Limited（5602室）、中國能源開發控股（5611室-5612室） 57樓：羅拔臣律師事務所、Ocean Plus Holdings（5705室）、綠地香港（5711室） 58樓：華泰金融（5808室-5812室）、Bradbury Asset Management（5806室-5808室）、寶龍地產（5813室） 59樓：阿利傑斯集團、金融時報（5905室-5912室） 60樓：中國移動 61樓：弘陽地產 62樓：華泰金融 63樓：Tora Trading Services Limited（6305室-6306室） 65樓：復星資產管理 66樓：Cazar Search、Tangible Asset Management（6601室）、Dynatrace Asia Pacific Ltd. 67樓：Cantor Fitzgerald（6710室-6712室）、鼎立資本（6703室）、星美集團（6701室-6702室、6713室） 68樓：晨星公司（Morningstar） 72樓：金利豐金融 73樓：星展銀行 75樓：中國聯通、中國聯合網絡通信（香港）、中國聯通（香港） 76樓：世茂集團旗下共享辦公室The Center Space 77樓：豐德資本、綠色能源科技 樓層佈局 升降機配置 中環中心升降機服務樓層列表（採用東芝CV90同埋CL90型號升降機） 來往空中大堂之升降機：6、42 來往9-19樓之升降機（Zone 1）：6、9-12、15-19 來往20-29樓之升降機（Zone 2）：6、20-23、25-29 來往30-39樓之升降機（Zone 3）：6、30-33、35-39 來往43-52樓之升降機（Zone 4）：42、43、45-52 來往53-61樓之升降機（Zone 5）：42、53、55-61 來往62-69樓之升降機（Zone 6）：42、62、63、65-69 來往72-79樓之升降機（Zone 7）：6、42、72、73、75-79 消防同埋服務升降機：B1、9-12、15-23、25-33、35-43、45-53、55-63、65-73、75-80 消防同埋服務升降機：B1、G、UG、1、6-12、15-23、25-33、35-43、45-53、55-63、65-73、75-79 服務升降機：B1、G 服務升降機：B1、G、UG、1 停車場專用之升降機：B3-B1、G、UG、6 行政人員專用之升降機：G、UG、6-12、15-23、25-33、35-43、45-53、55-63、65-69、72、73、75-79 （不設以下樓層：2樓-5樓，13樓，14樓，24樓，34樓，44樓，54樓，64樓及74樓） 公共空間 由於項目是和土地發展公司合作，目標志在重建舊區，改善社區環境為先，賺錢只是其次。所以在發展計畫上規定要預留公共空間，開設園林，供市民享用。公共空間命名為「長發花園」，佔地6,000平方米。花園旁曾經設有全港第二台，由 SONY 製造的 JumboTron 巨型顯示屏幕，為市民提供財經新聞同埋最新資訊，現時已經拆走。 重建計劃亦提供3,000多平方米政府╱團體同埋社區設施用地。2017年，地下約2.8萬呎的「政府、機構同埋社區設施用地」空間完成翻新，命名為「H6 CONET」，同年10月27日開放予公眾使用。內設市區更新探知館和社區空間讓社區團體進行藝術創作、舉辦展覽同埋表演之用、其他設施包括市區更新探知館、七間社會服務團體的服務中心和2600呎多用途活動室供公眾使用。空間亦連接區內的機利文新街、機利文街、永安街、同文街、興隆街同埋鐵行里6條街道。 長實就業權相關爭議 1997年雙方另立修訂協議，長實向土發公司支付19.47億元保證利潤，以買斷中環中心的權益。1999年項目完成後，雙方仍就保證利潤的餘額爭持不下。 轉讓紀錄 1999年土地發展公司以25.67億元出售中環中心部分地下同埋地庫舖位，同埋9至12樓、15至18樓等共約20餘萬平方呎樓面給國浩集團（其後再轉讓予當時屬國浩旗下的道亨銀行即現時星展銀行（香港））。 1999年長實集團以逾78.8億元，向土地發展公司購入中環中心48層樓面。 2000年底天時軟件以1.78億元，向長實購入中環中心頂樓79樓作總部，當時平均每方呎達13,500元，創當年商廈呎價新高紀錄。 2005年7月天時軟件以1.59億元出售中環中心79樓全層給裕泰興家族成員羅守輝旗下尖東廣場有限公司，蝕1,981萬元。 2008年2月16日裕泰興家族成員羅守輝旗下尖東廣場有限公司以2.93億元，呎價22175元，出售中環中心79樓全層給韓資基金Magic Ace Co Limited。 2010年11月利承武同埋有關人士以3.38億元，呎價25,580元，向韓資基金購入中環中心頂樓79樓。 2016年6月28日 利承武同埋有關人士以5億元出售中環中心79樓全層給蔡華波。 2017年1月5日 太和控股以5.36億港元收購大股東蔡華波的全資子公司Tai Infinite Holdings Limited全資擁有Excel Fine Holdings Limited，後者主要資產為中環中心頂樓全層。 2017年9月21日太和控股以股權轉讓形式出售Excel Fine Holdings Limited全部已發行股本，，總代價7.38億元。Excel Fine持有中環皇后大道中99號中環中心79樓頂樓全層。物業面積約13,213方呎，成交呎價高達55,854元，創全港商廈呎價新高紀錄。買家為啟潤國際有限公司，公司註冊處資料顯示，該公司董事為石金禹（SHI, JINYU），與內地發展商君豪置業集團董事長同名。 2017年11月1日，長實集團公布以402億元作價出售中環中心入口大堂樓層的1至6號舖，同埋19-23樓、25-33樓、35-39樓、43樓、45-53樓、55-59樓、61-63樓、65-69樓、72樓、75-78樓，地下1層至地下3層的402個泊車位和地下上層、入口大堂樓層、6樓、42樓同埋天台頂層之展示空間權益，合共涉及樓面122萬方呎（75%權益），平均呎價32,921元，買家為「中國港澳台僑和平發展亞洲地產有限公司」（中國國儲能源為首財團，中國石油、北京市人民政府同埋中共中央對外聯絡部等六個國家機關/企業為大股東）。長實收益145億元。 2017年11月星展銀行持有的中環中心9樓全層以5.94億元轉讓予一間皓天財經集團持有的非香港註冊的公司Delta Consultancy Group Company Limited，全層面積19,741方呎，呎價3萬元。 2018年2月27日，北京市人民政府、中國石油為首財團將其佔有中環中心權益售予世茂房地產主席許榮茂同埋金利豐行政總裁朱李月華，同埋其他有份購入的投資者。據聞此項轉讓是因為內地國策禁止國有企業大量投資非核心業務而致。 2018年7月25日，由資深投資者蔡志忠持有的中環中心22樓，分間12個單位放售，最細面積約1,600方呎，入場費約7,000萬元。 2018年9月16日，國浩集團以13.3億港元，向張順宜購入中環中心50樓全層，國浩集團為物業原租客，相信是轉租為買。 2018年10月11日，合生創展以11.18億港元，向張順宜購入中環中心49樓全層，並擬將物業作為集團香港辦事處，相關物業面積約25695方呎。 2020年8月，朱李月華以約4億向陳秉志購入中環中心42樓中轉樓層七成業權。 2020年10月15日，合生創展向陳秉志購入中環中心48樓全層，作價為9.8億港元。 2021年4月，佳兆業集團向陳秉志以8.13億港元購入中環中心38樓。同年11月，山高金融向佳兆業集團購入中環中心38樓。 2021年7月，董建華家族向陳秉志以6.74億港元購入中環中心25樓。同年10月，董建華家族向馬亞木家族購入中環中心20樓。 業主佈局 為方便展示，以下例表只包括寫字樓部分2018年4月經中國港澳台僑和平發展亞洲地產有限公司分派樓層到各投資者後的轉手記錄 商場商戶名單 依家同埋就快開幕張嘅商戶 華御結 （1樓2A號舖） 太平洋咖啡（1樓4號舖） Lassana Coffee（1樓5B號舖） 已經結業嘅商戶 1樓1號舖：美心MX/Pret A Manger Cedele（1樓2C號舖） 1樓3號舖：大家樂/茶王冰室 Tea Master/Good Cafe Subway（1樓4號舖） 1樓5A號舖：大班麵包西餅/Lil'Saigon Mayfair Coffee（1樓5B號舖） 公共交通 鄰近建築 中環街市 中環至半山自動扶手電梯系統 圖集 相關條目 國際金融中心 中銀大廈 中環廣場 合和中心 香港市區重建局（前身是土地發展公司） 參考來源 外部連結 中環中心基本資料Wayback Machine嘅版面存檔備份 摩天漢世界的介紹 中環中心電梯分佈 中原工商舖中環中心物業資料庫 Wayback Machine嘅版面存檔備份